
Automatisk genereret beskrivelse]
Ni erhvervsskoler sætter med dette projekt fokus på den grønne omstilling i undervisningen.

	


FORLØBSBESKRIVELSE

	Titel på forløbet: 

	Forløb Designudvikling

	Uddannelsessted: 

	Rybners Handelsskole


	Uddannelse: 

	Grundforløb 2


	Fag og niveau: 

	Erhvervsinformatik C


	Undervisningstimer i klokketimer: 

	ca. 12 timer

	Indhold:

	I dette forløb får eleverne indsigt i designprocesser med særligt fokus på den iterative designproces. Formålet er desuden at vække elevernes nysgerrighed omkring begreber som bæredygtighed, fair trade og greenwashing.

Eleverne skal arbejde i grupper af 3-4 med den fiktive virksomhed Odin Chokolade, som de også har stiftet bekendtskab med i faget Afsætning. De præsenteres for følgende problemformulering:

"Hvordan kan Odin Chokolade – gennem et digitalt produkt – kommunikere deres bæredygtige initiativer på en troværdig måde, uden at det opfattes som greenwashing?"

I forløbet får eleverne mulighed for at arbejde med forskellige faser af designprocessen, herunder:

· Forståelse af problemstillingen og målgruppen
· Anvendelse af idegenereringsmetoder
· Udarbejdelse af skitser og mockups
· Vurdering og evaluering af løsninger



	Faglige mål: 

	· Eleven kan handle med dømmekraft i komplekse professionelle situationer og vurdere digitale artefakters betydning for arbejdsgange, arbejdets organisering, organisationen og for samfundet. 
· Erhvervsrettet digital udvikling. 
· Eleven kan med udgangspunkt i en analyse af et digitalt artefakt fra fagområdet redesigne artefaktet og brugen af dette på en værdiskabende måde. 
· Eleven kan selvstændigt tilrettelægge og udføre iterative designprocesser 
· Teknologisk handleevne og computational tankegang. 
· Eleven kan anvende computationel tankegang til løsning af problemstillinger i en erhvervsfaglig kontekst. 


	Hold, antal elever, der deltager i undervisningen, fraværsliste vedhæftes:
	


	Vedlagt materiale: 

	Projekt designudvikling for en fiktiv virksomhed

	Hvad er nyt ift. det, du plejer at undervise i: 

	Forløbet har været en god måde at arbejde med den grønne omstilling på, hvor eleverne selv har været aktive deltagere i processen. Der er anvendt problembaseret læring, hvor eleverne lærer med og af hinanden gennem samarbejde og fælles refleksion.
Det har også været en styrke, at forløbet tog udgangspunkt i en case, som eleverne allerede har arbejdet med i Afsætning. Det har givet dem en bedre forståelse af, hvordan fagene hænger sammen og kan supplere hinanden i praksis.
Desuden fik eleverne mulighed for at samarbejde med klassekammerater, de normalt ikke arbejder sammen med. Det har styrket både det faglige udbytte og det sociale fællesskab i klassen.


	Mål ift. grøn omstilling, bæredygtighed, de 17 verdensmål: 

	Verdensmål nr. 12 – ansvarligt forbrug og produktion
Verdensmål nr. 3 – sundhed og trivsel
Verdensmål nr.10 – Mindre ulighed
Verdensmål nr. 13 – Klimaindsats


	Udviklet af: 

	Kattia Sedó

	Dato:

	13.06.2025

